Държавен вестник, бр. 83, 2017 г., стр. 41

БРОЙ  83	
Д Ъ Р Ж А В Е Н  В Е С Т Н И К 	
СТР.  41  
мични нарушения на мозъчното кръвообращение 
(АИНМК), преходни исхемични нарушения на 
мозъчното кръвообращение (ПИНМК), мозъчни 
инфаркти.
Преценката по годността на служители по 
тази точка се взема при стабилизиране на със­
тоянието, което в зависимост от развитието на 
клиничните прояви настъпва при ПИНМК след 
2 – 3 месеца, при леките и среднотежките инсулти 
до 6 месеца и при усложнените среднотежки и 
тежките инсулти от 6 месеца до една година.
В решението трябва да се посочат противо­
показаните условия на труд: голямо или продъл­
жително психофизическо натоварване, работа 
при висока температура в тесни и задушни 
помещения, нощен труд, чести командировки, 
променливи климатични условия.
Болести на артериите, артериолите и капи­
лярите
а) със силно изразени органични изменения, 
с нарушения на функциите, неподдаващи се на 
трайно оперативно или консервативно лечение;
б) с временни трофични и функционални 
нарушения, подлежащи на лечение.
Към буква „а“ се отнасят аневризми на ма­
гистрални кръвоносни съдове, напреднали форми 
на облитериращ тромбангиит и атеросклероза, 
вродени малформации с тежки смущения в хемо­
динамиката на крайниците, артериална емболия 
и тромбоза и хемодинамично значими стенози, 
както и състояние след алопластично заменяне 
на дефект от кръвоносните съдове.
Към буква „б“ се отнасят леките ангионев­
ропатии, които подлежат на лечение, синдромът 
на Рейно, съдовите малформации, подлежащи 
на пълна оперативна корекция.
Кандидат-служителите по 1 и 3 графа са 
негодни, по графа 2 – индивидуална преценка.
Годността на служителите се решава инди­
видуално в зависимост от настъпилите циркула­
торни нарушения с функционални ограничения, 
като се имат предвид естеството на работа и 
налаганите от нея изисквания. Противопоказани 
условия на труд са: продължително стоене прав, 
покриване на нормативи за физическа подготов­
ка, тежки физически натоварвания, работа при 
студ и влага.
Болести на вените, лимфните съдове и лимф­
ните възли. Други и неуточнени болести на 
органите на кръвообращението
Към буква „а“ са включени: състояние след 
прекарана дълбока венозна тромбоза, с трайно 
изразени хемодинамични разстройства, хронична 
венозна недостатъчност С4, С5, С6 (особено язви 
в областта на вътрешния малеол), тежки вродени 
малформации на повърхностни и дълбоки вени, 
тежки изменения в лимфните съдове, състояния 
след лигатура или пластично заменени вени. 
Служителите по графа 4 са негодни за работа, 
свързана с пренатоварване на долните крайници.
Кандидат-служителите са негодни по всички 
графи.
Към буква „б“ са включени: повърхностен 
тромбофлебит, първични варици на крайниците, 
венозни малформации с ограничен характер, 
прекарана дълбока венозна тромбоза, без изра­
зени хемодинамични смущения в крайниците.
Оперираните служители по буква „б“ подлежат 
на индивидуална преценка за годност, при която 
трябва да се има предвид не само тежестта на 
варикозно променени повърхностни вени, но и 
тяхното разпространение и настъпили първични 
или вторични изменения в дълбоката венозна 
система.
Кандидат-служителите за работа в МВР се 
преценяват индивидуално една година след ле­
чението по повод прекарана дълбока венозна 
тромбоза, без остатъчни циркулаторни и тро­
фични промени, според естеството на работата, 
която ще изпълняват. Служителите са годни със 
спазване на противопоказани условия на труд.
Хемороиди
При изследване освен огледа е необходимо да 
се извърши ректално туширане, оглед с анален 
спекулум на правото черво, за да се установят 
особеностите на хемороидите и да се изключи 
наличието на ректални тумори. Поради това, 
че източник на кръвоизливите могат да бъдат и 
възли извън пределите на ректалното тушира­
не, във всички съмнителни случаи трябва да се 
направи и ректоскопия.
При хемороидалната болест се наблюдават 
четири степени:
І степен – без оплаквания, при ректално 
туширане се палпират вътрешни невъзпалени 
хемороиди, кървят слабо след дефекация, визу­
ализират се при ректоскопия;
ІІ степен – хемороидите са по-големи и кър­
венето е по-интензивно, появяват се пролапси 
със спонтанно репониране;
ІІІ степен – хемороидите пролабират и се 
репонират мануално;
ІV степен – мануална репозиция на големите 
пролабирали хемороиди е невъзможна.
Към буква „а“ на рубриката се отнасят силно 
изразени хемороиди (голяма част от плексус хемо­
роидалис е варикозно изменен), тежки, свързани 
с разстройство на охранването, чести възпаления, 
тромбозиране, кръвоизливи и инкарцерации или 
рецидиви след радикално оперативно лечение.
Към буква „б“ се отнасят умерено изразени 
(вътрешни или външни), рядко кървящи или 
възпаляващи се хемороиди, които подлежат на 
оперативно лечение.
При хемороидалните възли с усложнения 
кандидат-служителите по всички графи са 
негодни. Годността на служителите се решава 
индивидуално след проведено лечение съобразно 
естеството на работата им.
При хемороидални възли І степен освидетел­
стваните по всички графи са годни, ІІ степен, 
без усложнения – кандидатите по графи 1 и 3 са 
негодни. Кандидат-служителите за работа в МВР 
по графа 2 подлежат на индивидуална преценка.
Служителите са годни след проведеното ле­
чение. При оперативно лечение се преценяват не 
по-рано от 6 месеца след интервенцията.
Варикоцеле
При силно изразено варикоцеле, пречещо 
на движението, годността на кандидата се оп­
ределя след оперативно лечение. При умерено 
изразено варикоцеле, ако кандидатът не желае 
да се оперира, по графи 1, 2 и 3 се преценява 
като негоден.